Document ID: /roh_data/filtered/fineweb-2-filterrobots_roh.jsonl.gz/22742

In nov terratrembel ha tementà ils abitants da l'insla Sulawesi en l'Indonesia. Il terratrembel da la fermezza 5,2 haja distatgà panica, i dettia dentant nagins novs donns ha ditg il pledader da l'autoritad naziunala per la protecziun da catastrofas. La stremblida saja stada da sentir cleramain durant radund 5 secundas. L'epicenter dal terratrembel è vegnì registrà en il nordost da Sulawesi var 10 km en il profund.
Suenter il terratrembel da la fermezza 7,4 ed il tsunami dals 28 da settember è il dumber uffizial da mort fin uss sin 1948. Sulet en la citad da Palu n'è il destin da circa 5'000 umans anc betg sclerì.
RR novitads 06:00